ทำการสื่อสาร เป็นตัวของตัวเอง ทำให้เขาสังเกตเห็นคุณ
ถ้าหากคุณประหม่าเกินไปที่จะคุยกับคนที่คุณชอบก็ควรพูดกับเพื่อนของเขา ถ้าหากเพื่อนของคุณรู้จักเพื่อนของคนที่คุณชอบก็ควรเข้าไปคุยด้วยกัน ถ้าหากคุณไม่มีสายสัมพันธ์กับเพื่อนของคนที่คุณชอบ ก็พยายามทำความรู้จักด้วยการพูดถึงสิ่งที่คุณมีเหมือนกัน เช่น ชั้นเรียนหรือชิ้นงาน   คุณสามารถเริ่มบทสนทนาด้วยบางอย่างที่เรียบง่าย เช่น “เราต้องส่งงานวิชาภาษาอังกฤษอีกเมื่อไหร่นะ?” ถ้าหากคุณพูดคุยกับเพื่อนของคนที่คุณชอบเป็นประจำ คุณก็น่าจะได้เจอหรือไปเที่ยวกับคนที่คุณชอบในอีกไม่นาน การเป็นเพื่อนกับเพื่อนของคนที่คุณชอบเป็นวิธีในการดึงดูดความสนใจของคนที่คุณชอบ อย่าพูดถึงคนที่คุณชอบให้เพื่อนของเขาฟัง ถ้าหากคุณเริ่มถามเกี่ยวกับคนที่คุณชอบทันทีหลังจากที่รู้จักพวกเขา มันก็จะดูชัดเจนว่าคุณชอบเขา คุณต้องเล่นตัวก่อน ถ้าหากคุณรู้สึกประหม่ากับการเข้าหาคนที่คุณชอบ คุณสามารถทำสิ่งเหล่านี้เพื่อดึงดูดความสนใจของเขาและทำตัวว่าสนใจ   สบตาและยิ้ม การสบตาและยิ้มแสดงว่าคุณเป็นคนที่เป็นมิตรและน่าเข้าหาแต่คุณต้องไม่ทำสิ่งนี้เยอะเกินไป ถ้าหากคนที่คุณชอบไม่ได้ตอบรับในตอนแรกก็อย่าทำสิ่งนี้ต่อไป ถ้าหากคุณเป็นผู้หญิงก็ควรเล่นกับเส้นผมโดยเฉพาะอย่างยิ่งถ้าคุณผมยาว ใช้ผมพันนิ้วหรือปัดผมไปด้านข้าง การดึงดูดความสนใจมายังเส้นผมเป็นวิธีในการเน้นของดีในตัวคุณ ถ้าหากคุณไม่เคยคุยกับคนที่คุณชอบมาก่อนก็ถึงเวลาที่ต้องลงมือ หาเหตุผลเพื่อพูดคุยกับคนที่คุณชอบโดยเฉพาะอย่างยิ่งเมื่อไม่มีคนอยู่รอบตัวเพื่อที่คุณจะไม่ถูกรบกวน ถ้าหากคุณไม่รู้จักคนที่คุณชอบก็ควรพูดถึงบางอย่างที่เกี่ยวข้องกับสถานการณ์ที่คุณอยู่   เช่น ถ้าหากคุณกำลังเข้าแถวรออะไรบางอย่างก็ควรถามคนที่คุณชอบว่า “นี่ เธอคิดว่ามันคุ้มค่าที่จะต่อแถวรอหรือเปล่า?” ถ้าหากคุณอยู่ในห้องพักที่ทำงาน คุณสามารถพูดว่า “เคยลองกินคุกกี้ที่สันติเอามาหรือเปล่า? มันอร่อยมากเลย” การถามคำถามเป็นวิธีที่ดีในการเริ่มบทสนทนา เช่น ถ้าหากคุณอยู่ชั้นเรียนเดียวกัน คุณสามารถถามว่า “คุณครูสายฟ้าสั่งการบ้านอะไรนะ?” คุณสามารถขอความช่วยเหลือ ไม่ว่าจะเป็นการเปิดขวดโหล การหยิบของ การถือกระเป๋าหนักหรือช่วยทำการบ้าน การขอความช่วยเหลือคนที่คุณชอบเป็นวิธีที่ดีในการเริ่มบทสนทนา มันยังทำให้คนที่คุณชอบรู้สึกดีเกี่ยวกับตัวเองซึ่งเป็นวิธีที่ดีในการสื่อสารกันครั้งแรก เมื่อคุณได้เริ่มคุยกับคนที่คุณชอบแล้วคุณสามารถพูดถึงอะไรก็ตามที่คุณมีร่วมกัน คนเรามักจะรู้สึกชอบคนที่มีอะไรคล้ายกัน เพราะฉะนั้นการพูดถึงความชอบที่คุณมีร่วมกันเป็นวิธีที่ดีในการสร้างสายสัมพันธ์  เช่น ถ้าหากคุณสองคนอยู่ในทีมวิ่งที่โรงเรียน คุณสามารถถามคนที่คุณชอบว่า “รู้สึกอย่างไรเกี่ยวกับการแข่งวิ่งครั้งต่อไป?" การถามคำถามคนที่คุณชอบแสดงให้เห็นว่าคุณคิดว่าเขาน่าสนใจและต้องการเรียนรู้มากขึ้นเกี่ยวกับตัวเขา มันยังเป็นวิธีที่ดีเพื่อดำเนินบทสนทนาต่อไปเพราะคนส่วนใหญ่ชอบพูดถึงเรื่องของตัวเอง  เช่น ถามคนที่คุณชอบว่า “คุณทำงานที่นี่มานานเท่าไหร่?” หรือ “เทอมนี้เรียนอะไรอีก?” . หลังจากที่คุณได้ถามคำถามคนที่คุณชอบ คุณอาจจะสงสัยว่าคุณต้องพูดอะไรต่อไป คุณจะโต้ตอบกับสิ่งที่เขาพูดอย่างไร จะทำอย่างไรถ้ามีช่องว่างในบทสนทนา ปัญหาเหล่านี้แก้ได้ด้วยการรับฟัง การรับฟังใครบางคนและจดจ่อกับความตื่นเต้นที่คุณมีเป็นเรื่องที่ยาก การรับฟังอย่างตั้งใจดึงความสนใจของคุณออกจากตัวเองและพามันไปยังบุคคลที่อยู่ตรงหน้า   พยายามโต้ตอบด้วยคำถามปลายเปิดที่มีความหมายหรือบางอย่างที่แสดงให้เขาเห็นว่าคุณสนใจและกำลังรับฟัง ถ้าหากคนที่คุณชอบกำลังพูดถึงการเรียนดำน้ำสกูบา ก็ควรถามเขาว่าสนใจการดำน้ำได้อย่างไร หรือเขาเรียนดำน้ำที่ไหน หรือต้องเรียนนานเท่าไหร่จึงจะได้รับการรับรอง อย่ามองช่องว่างในบทสนทนาว่าเป็นโอกาสในการเบี่ยงเบนจุดสนใจกลับมาที่คุณ บทสนทนาควรมาจากทั้งสองฝ่าย เพราะฉะนั้นคุณไม่ควรใช้เวลาทั้งหมดพูดถึงคนที่คุณชอบ แต่คุณไม่ควรดูเหมือนว่ากำลังรอให้เขาหายใจเพื่อที่คุณจะสามารถพูดเกี่ยวกับตัวเองได้เช่นกัน การแสดงออกว่าคุณเป็นนักฟังที่ดีและสนใจในตัวของคนที่คุณชอบและสิ่งที่เขาพูดอย่างแท้จริง สามารถช่วยให้เขารู้สึกสบายใจเมื่ออยู่กับคุณ ถ้าหากคุณไม่รู้สึกประหม่าจนเกินไป ก็ควรสบตากับคนที่คุณชอบเพื่อแสดงออกว่าคุณกำลังตั้งใจฟังและให้ความสนใจ อย่าจ้องมองเขาเพราะมันเกินไปแต่พยายามสบตาเขาเป็นครั้งคราว แสดงว่าคุณกำลังรับฟังด้วยการพยักหน้าหรือให้เสียงตอบรับ (เช่น “อืม” หรือ “ใช่”) ผู้คนชอบคำชมเชยไม่ว่าจะฟังดูผิวเผินแค่ไหนก็ตาม เมื่อคุณกำลังพูด ลองชมเชยคนที่คุณชอบเกี่ยวกับบางอย่าง คำชมเชยเป็นวิธีที่ดีในการดำเนินบทสนทนาเพราะมันทำให้บทสนทนาดำเนินต่อไป  ถ้าหากคุณรู้จักคนที่คุณชอบผ่านทางกีฬา คุณสามารถพูดว่า “ฉันเห็นเธอเล่นฟุตบอล เธอเล่นเก่งมาก!” คุณยังสามารถพูดว่า “ฉันชอบเสื้อเชิ้ตของเธอ” หรือชมเชยเขาเกี่ยวกับรูปร่างหน้าตาด้านอื่นๆ ชมเชยเพียงหนึ่งครั้งเพื่อไม่ให้ดูเหมือนว่าคุณกำลังประจบสอพลอ อีกวิธีในการชมเชยและสานสัมพันธ์กับคนที่คุณชอบคือการหัวเราะกับมุกตลกของเขา มันแสดงให้คนที่คุณชอบเห็นว่าคุณมีอารมณ์ขันที่คล้ายคลึงกันและคุณคิดว่าเขาตลก การหัวเราะด้วยกันเป็นวิธีที่ดีในการสานสัมพันธ์และแบ่งปันช่วงเวลา   ในขณะที่คุณหัวเราะคุณสามารถพูดว่า “เธอตลกจัง!" ถ้าหากคุณต้องการใส่ลูกจีบเพิ่มขึ้น คุณสามารถสัมผัสแขนของคนที่คุณชอบในขณะที่คุณหัวเราะ สิ่งนี้เพิ่มอีกขั้นของสายสัมพันธ์และเป็นวิธีเพื่อทำให้คนที่คุณชอบรู้สึกใกล้ชิดคุณมากขึ้น พยายามเจอและพูดคุยกับคนที่คุณชอบ ทุกครั้งที่คุณเห็นเขาในห้องโถงหรือในเมืองก็ควรทักทาย พูดบทสนทนาต่อจากครั้งสุดท้ายที่คุณเจอกัน ถ้าหากคุณรู้สึกว่าเขาชอบคุณก็ควรใส่ลูกจีบเพิ่มขึ้นหรือชวนเขาไปเที่ยว ดูเสื้อผ้าในตู้ ทำให้มั่นใจว่าเสื้อผ้าของคุณเข้ากับคุณและไม่ใช่เสื้อผ้าที่คุณเก็บมาหลายปีและไม่สามารถกำจัดได้ เสื้อผ้าคือวิธีที่ดีในการแสดงออกถึงตัวเองและลักษณะนิสัย ถ้าหากคุณมีสไตล์ที่เป็นตัวของตัวเอง มันจะบ่งบอกให้คนที่คุณชอบถึงแนวคิดของตัวตนของคุณและสิ่งที่คุณเป็น ซึ่งอาจทำให้คนที่คุณชอบสนใจที่จะคุยกับคุณ   ถ้าหากคุณเป็นผู้ชายที่ชอบเล่นกีฬาก็ควรสวมเสื้อทีม ถ้าหากคุณเป็นผู้หญิงอ่อนหวานและน่ารักก็ควรใช้ด้านนี้ของตัวเองโดยการใส่เสื้อผ้าสีพาสเทลและเป็นลูกไม้ ถ้าหากคุณเป็นแนวหัวโจกก็สามารถใส่เสื้อยืดของวงดนตรีและกางเกงยีนส์สีดำ อย่าลอกเลียนแบบสไตล์ของคนที่คุณชอบ เพียงเพราะคนที่คุณชอบมีสไตล์แบบเด็กเรียน ก็อย่าคิดว่าคุณจะต้องแต่งตัวเหมือนกำลังจะไปตีกอล์ฟ ซึ่งไม่ใช่สไตล์ของคุณ คุณต้องรู้สึกสบายใจและรู้สึกเป็นตัวเองในเสื้อผ้าของคุณ พูดสิ่งที่คุณคิดเมื่ออยู่กับคนที่คุณชอบ ถ้าหากคุณอยู่ชั้นเรียนเดียวกับคนที่คุณชอบก็ควรมีส่วนร่วมและตอบคำถาม แสดงออกถึงความคิดเห็นและผลตอบรับที่ทำงานหรือการประชุมชมรม แม้แต่พยายามพูดกับเพื่อนเมื่ออยู่ใกล้กับคนที่ชอบ สิ่งนี้จะทำให้คนที่คุณชอบมีแนวคิดที่ดีมากขึ้นเกี่ยวกับตัวตนของคุณ  พยายามทำตัวร่าเริงและสนุกสนานเมื่ออยู่ใกล้คนที่คุณชอบ ผู้คนมักจะชอบคนที่มีความสุขและมั่นใจเพราะฉะนั้นพยายามเป็นคนที่คิดบวกเมื่ออยู่กับคนที่ชอบ สื่อโซเชียลเป็นวิธีที่ดีในการเข้าหาคนที่คุณชอบทางอ้อม ถึงแม้ว่าคนที่คุณชอบจะไม่ใช่เพื่อนของคุณใน Facebook หรือไม่ได้ติดตามสื่อโซเชียลของคุณแต่เขาอาจจะเห็นสิ่งที่คุณโพสต์หรือรูปภาพผ่านทางเพื่อนที่มีร่วมกัน   พยายามสร้างความมีตัวตนในสื่อโซเชียลเพื่อแสดงด้านที่ดีที่สุดของคุณ ทำให้มั่นใจว่าโพสต์และรูปภาพของคุณแสดงว่าคุณเป็นคนที่คิดบวกและน่าสนใจ ทำให้มั่นใจว่าคุณไม่ได้ถูกแท็กในรูปที่ไม่สวยหรือรูปที่คุณกำลังทำบางอย่างที่ไม่เหมาะสม ถึงแม้ว่าคนที่คุณชอบทำให้คุณรู้สึกประหม่าแต่คุณต้องพยายามทำตัวให้มั่นใจ ยืนตัวตรงด้วยรอยยิ้มที่ผ่อนคลาย อย่ากอดอก อย่ามองพื้นหรือขยับตัวไปมา พฤติกรรมเหล่านี้ทำให้คุณดูปิดตัวหรือประหม่า พยายามหันร่างกายเข้าหาคนที่คุณชอบแทนที่จะหันออก ใช้เวลา 10 หรือ 15 นาทีมากกว่าเดิมเพื่อให้คุณดูดีที่สุดก่อนที่จะเจอกับคนที่ชอบ แม้แต่สิ่งเล็กๆ น้อยๆ ก็สามารถเปลี่ยนคุณจากคนที่เคยอยู่ในฉากหลังให้เป็นคนที่ดึงดูดความสนใจของเขา การดูดีที่สุดไม่เพียงแต่ทำให้สังเกตเห็นคุณ แต่มันยังเพิ่มความมั่นใจที่คุณต้องการเพื่อเข้าหาคนที่คุณชอบ   ใส่ใจกับทรงผม แม้แต่การหวีผมให้ทั่วอย่างรวดเร็วสามารถสร้างความแตกต่างได้ โดยเฉพาะอย่างยิ่งสำหรับผู้หญิง การยืดหรือม้วนผมสามารถช่วยเพิ่มความมั่นใจได้ ถ้าหากคุณแต่งหน้าก็ควรแต่งให้ดีและแต่งให้ติดใบหน้าทั้งวัน คุณต้องดูแลรูปร่างโดยรวมด้วยการนอนพักผ่อนให้เพียงพอและดูแลผิวเพื่อให้ดูสดชื่นและมีสุขภาพดี การแต่งตัวแตกต่างจากผู้คนที่อยู่รอบตัวคุณคือวิธีที่ดีในการเป็นที่สังเกต สิ่งนี้ได้ผลโดยเฉพาะอย่างยิ่งถ้าหากคุณอยู่ในสภาพแวดล้อมที่ทุกคนแต่งตัวเหมือนกันหมด   ถ้าหากคนที่โรงเรียนแต่งตัวคล้ายคลึงกันหรือใส่ชุดยูนิฟอร์ม คุณก็ควรใส่สร้อยที่โดดเด่นหรือรองเท้าผ้าใบที่ดูดีเพื่อดึงดูดความสนใจของคนที่คุณชอบ ถ้าหากคุณอยู่ในสภาพแวดล้อมของการทำงานก็ควรสวมเสื้อผ้าที่เหมาะสมแต่แตกต่าง เช่น สวมเสื้อเชิ้ตมีปกที่มีลวดลายน่าสนใจหรือที่คาดผมที่เป็นประกาย ถ้าหากสีแดงคือสีของคุณก็ควรไปให้สุด งานวิจัยเผยว่าทางเพศหญิงและเพศชายมักจะถูกดึงดูดด้วยผู้คนที่ใส่สีแดง สวมชุดเดรสหรือเสื้อสีแดงเพื่อดึงดูดความสนใจของคนที่คุณชอบ ถ้าหากคุณไม่ชอบใส่สีแดงก็สามารถเลือกสีที่สดใสที่ช่วยให้คุณดูโดดเด่น คุณอาจจะเผลอแต่งตัวเยอะเกินไปเมื่อพยายามทำให้คนที่ชอบประทับใจ คุณต้องการดูดีแต่จำไว้ว่าคุณต้องแต่งกายให้เหมาะสมกับสถานการณ์   เช่น ถ้าหากคนที่คุณชอบอยู่ในชั้นเรียนโยคะก็อย่าแต่งตัวไปเรียนโยคะเหมือนกับว่าคุณจะไปเดินพรมแดง จำไว้ว่าการเดินสายกลางนั้นดีกว่า สำหรับน้ำหอมและโคโลญจน์เช่นกัน ทำทุกวิถีทางเพื่อให้คนที่คุณชอบเห็นคุณ ถ้าหากคุณอยู่ห้องเรียนเดียวกันก็พยายามนั่งใกล้หรือนั่งด้านหน้าเขา ถ้าหากคุณเจอเขาที่ฟิตเนสก็ควรออกกำลังกายใกล้เขา ทำสิ่งนี้จนกว่าคุณจะมั่นใจว่าคนที่คุณชอบเห็นคุณและรู้ว่าคุณมีตัวตน  อย่าทำสิ่งนี้จนถึงจุดที่คุณอยู่รอบตัวเขามากกว่าที่คุณควรจะเป็น มันมีความแตกต่างระหว่างการทำให้มั่นใจว่าคนที่คุณชอบเห็นคุณกับการสะกดรอยตามคนที่คุณชอบ มีส่วนร่วมในบริเวณที่คุณเจอคนที่คุณชอบ ถ้าหากคุณไปโรงเรียนกับคนที่คุณชอบก็ควรเข้าร่วมทีมกีฬาหรือทำกิจกรรมการศึกษา ถ้าหากคุณเป็นอาสาสมัครร่วมกับคนที่คุณชอบก็ควรใช้เวลามากขึ้น การมีส่วนร่วมมากขึ้นจะทำให้เขาเห็นคุณมากกว่าเดิม และแสดงออกถึงตัวตนที่ขับเคลื่อนและมีจุดประสงค์ซึ่งเป็นคุณสมบัติที่น่าดึงดูด
เจอเพื่อนของคนที่คุณชอบ. จีบโดยใช้อวัจนภาษา. เริ่มบทสนทนา. พูดถึงความสนใจที่มีร่วมกัน. ถามเกี่ยวกับตัวของเขา. พัฒนาทักษะการฟัง ชมเชยคนที่คุณชอบ. หัวเราะกับมุกตลกของเขา. ติดต่อกันเสมอ. ระบุสไตล์ของคุณ. พูดสิ่งที่คุณคิด. ใช้สื่อโซเชียล. ใช้ภาษากายที่มั่นใจ. ใส่ใจเพิ่มขึ้นกับรูปลักษณ์ภายนอก. ดูแตกต่าง. ใส่สีแดง. อย่าแต่งตัวเยอะเกินไป. ทำให้คนที่คุณชอบเห็นคุณ. มีส่วนร่วมมากขึ้น.
https://www.wikihow.com/Catch-Your-Crush%27s-Attention https://www.wikihow.com/Catch-Your-Crush%27s-Attention https://www.wikihow.com/Catch-Your-Crush%27s-Attention
Making Contact Being Yourself Getting Noticed